होली पर पानी-बिजली की समुचित व्यवस्था के निर्देश
कलेक्टरसभागार में मंगलवार को शांति समिति की बैठक आयोजित हुई। इसमें एकता भाईचारे के साथ त्यौहार मनाए जाने पर जोर देते हुए अमन शांति का संदेश दिया गया। साथ ही कई मुद्दों पर चर्चा की गई।
कलेक्टर एवं जिला मजिस्ट्रेट सूबे सिंह यादव की अध्यक्षता में आयोजित बैठक में होली का त्योहार भाईचारे के साथ मनाए जाने पर जोर दिया गया। शराब की दुकानें रात 8 बजे बंद करने एवं अवैध तरीके से बेचे जाने वाली शराब रोकने के आबकारी विभाग को निर्देश दिए गए।
शांति समिति के सदस्यों एवं शहर के गणमान्य नागरिकों से शांति व्यवस्था में सहयोग करने की बात कही। धुलंडी के दिन पेयजल आपूर्ति की समुचित व्यवस्था करने तथा मोहल्ले वाइज आपूर्ति की सूचना दिए जाने,जहां पानी पहुंचने में कठिनाई हैं, वहां टैंकरों द्वारा पानी पहुंचाने के निर्देश दिए। उन्होंने धुलंडी के दिन कन्ट्रोल रूम बनाने पर बल दिया।
उन्होने मेडिकल टीमों का गठन कर उन्हे अलर्ट रखने एवं प्रत्येक उपखंड पर एंबुलेंस तैनात करने के निर्देश दिए। पुलिस अधीक्षक प्रीति जैन ने होली पर पुलिस व्यवस्था की जानकारी दी।
टोंक. कलेक्टरसभागार में आयोजित शांति समिति की बैठक में मौजूद कलेक्टर एवं समिति के सदस्य।
hin_Deva hin_Deva hin_Deva hin_Deva hin_Deva bho_Deva